b'\n_START_ARTICLE_\nCD Legan\xc3\xa9s\n_START_PARAGRAPH_\nClub Deportivo Legan\xc3\xa9s, S.A.D. je \xc5\xa1panski nogometni klub iz Legan\xc3\xa9sa, periferije Madrida. Ustanovljen je bil 26. junija 1928 in trenutno igra v La Ligi, 1. \xc5\xa1panski nogometni ligi._NEWLINE_Legan\xc3\xa9s je ve\xc4\x8dino svojega obstoja preigral v ni\xc5\xbejih ligah. Leta 1977 je napredoval v 4. ligo, nato leta 1987 v 3. ligo, leta 1993 pa v 2. ligo. Tu je nato ohranjal svoje mesto v ligi 11 zaporednih sezon, kjer je med drugim med letoma 1995 in 1997 po koncu sezone osvojil dve zaporedni osmi mesti, kar pa sta bila tudi najbolj\xc5\xa1a liga\xc5\xa1ka dose\xc5\xbeka tega kluba. Po koncu sezone 2015/16 pa je z osvojitvijo drugega mesta v 2. ligi prvi\xc4\x8d napredoval v La Ligo._NEWLINE_Doma\xc4\x8di stadion Legan\xc3\xa9sa je Estadio Municipal de Butarque, ki sprejme 10.954 gledalcev. Barvi dresov sta modra in bela. Nadimka nogometa\xc5\xa1ev sta Lega in Pepineros (Pridelovalci kumar)\n_START_SECTION_\nRivalstvo\n_START_PARAGRAPH_\nRival Legan\xc3\xa9sa je Getafe. Derbi med tema dvema kluboma se imenuje Ju\xc5\xbeni Madridski Derbi'